Държавен вестник, бр. 95, 2011 г., стр. 21

БРОЙ  95	
Д Ъ Р Ж А В Е Н  В Е С Т Н И К 	
СТР.  21  
НАРЕДБА
за условията и реда за оценяване изпълнението 
на служителите в държавната администрация
Г л а в а  п ъ р в а
ОБЩИ РАЗПОРЕДБИ
Чл. 1. (1) С наредбата се определят усло­
вията и редът за оценяване изпълнението на 
длъжности, заемани от служителите в държав­
ната администрация, както и за повишаване в 
държавна служба на държавните служители.
(2) Основните цели на оценяването на из­
пълнението на служителите и повишаването в 
държавна служба на държавните служители са:
1. създаване на условия за ефективно уп­
равление на изпълнението на ниво админи­
страция, административно звено и отделен 
служител за постигане целите на съответната 
административна структура;
2. оценяване приноса на отделния служител 
за изпълнението на целите на съответните 
административно звено и административна 
структура;
3. справедливо определяне на възнаграж­
денията на служителите спрямо техните 
постижения;
4. определяне на нуждите от развитие на 
всеки служител и подобряване на неговите 
компетентности;
5. подобряване на работните взаимоотно­
шения, включително между ръководители и 
подчинени;
6. създаване на условия за реализиране 
на справедливи и прозрачни процедури за 
професионално и кариерно развитие.
Чл. 2. Оценяването на изпълнението на 
длъжността от служителите в държавната 
администрация се извършва ежегодно въз 
основа на показаните компетентности, пос­
тигането на предварително определени цели 
или изпълнението на преките задължения.
Чл. 3. (1) Ръководителят на съответната 
администрация осигурява цялостната органи­
зация по провеждане на оценяването.
(2) Оценяването на изпълнението на длъж­
ността на всеки служител в държавната 
администрация се извършва от оценяващ 
ръководител под наблюдението и контрола на 
контролиращ ръководител и на синдикалната 
организация на работниците и служителите 
в администрацията.
Чл. 4. (1) Оценяващ е ръководителят, на 
когото съответният служител е непосредстве­
но подчинен.
(2) Ръководителят на административната 
структура може да възложи функциите си 
на оценяващ ръководител по отношение на 
служителите, които са на негово пряко под­
чинение, на свой заместник.
(3) За главните директори и директорите 
на дирекции в Министерството на отбраната 
оценяващ ръководител е постоянният секретар 
на отбраната.
(4) Оценяващ ръководител на служител, 
който е дългосрочно командирован в чужби­
на, е ръководителят или служителят, който 
възлага задачите и отговаря за дейността на 
командирования.
Чл. 5. (1) Контролиращ е ръководителят, 
на когото оценяващият ръководител е непо­
средствено подчинен.
(2) Ръководителят на административната 
структура може да възложи функциите си на 
контролиращ ръководител на свой заместник.
(3) За длъжностите, за които ръководителят 
на администрацията е оценяващ, той изпълня­
ва функциите и на контролиращ ръководител.
Г л а в а  в т о р а
УСЛОВИЯ И РЕД ЗА ОЦЕНЯВАНЕ
Чл. 6. (1) Оценяването на изпълнението на 
длъжността обхваща периода от 1 януари до 
31 декември на съответната година. 
(2) Изпълнението на длъжността включва 
времето, което действително е отработено от 
служителя.
(3) Всеки служител, който има действи­
телно отработени най-малко 6 месеца за една 
календарна година, подлежи на оценяване.
Чл. 7. (1) При преназначаване на друга 
длъжност в същата администрация, при вре­
менно преминаване на държавна служба в 
друга административна структура, при дълго­
срочно командироване в чужбина, както и при 
предсрочно прекратяване на командироването 
служителят се оценява за изпълнението на 
тази длъжност, която е заемал по-дълго през 
съответната година.
(2) Служител, който е получил годишна 
оценка преди напускането, не се оценява в 
друга административна структура втори път 
в рамките на същата календарна година.
(3) При прекратяване на служебното или 
на трудовото правоотношение служителят 
задължително се оценява преди напускането, 
ако има действително отработени най-малко 
6 месеца за съответната година. 
Чл. 8. (1) Оценяването на изпълнението на 
длъжността за висшите държавни служители, 
служителите на ръководни длъжности и на 
експертни длъжности с аналитични и/или 
контролни функции включва следните етапи:
1. изготвяне и съгласуване на индивидуален 
работен план;
2. провеждане на междинна среща;
3. провеждане на заключителна среща и 
определяне на обща оценка на изпълнението 
на длъжността.